Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Läänekaldal Juudas ja Samaarias jätkub kõrge valmisolek,
kui Iisraeli julgeolekujõud jätkavad visa tegevust terrorielementide vastu.
Iisrael olevat heaks kiitnud
oma Iron Dome'i õhutõrjesüsteemide müügi Araabia Ühendemiraatidele.
Türgi president ähvardas taas Kreekat.
Läänekaldal Juudas ja Samaarias jätkub kõrge valmisolek.
Rutiinse tegevuse ajal Samaarias avati IDF soomuki pihta tuli.
Iisraeli jõud avasid vastutule püssitule allika suunas.
Õnneks ei saanud iisraellaste seas keegi viga.
IDF, ISA ja Piiripolitsei eriüksused
tegid Läänekaldal terrorismivastaseid reide fookusega Põhja-Samaarial.
Tabati neli terrorismis kahtlustatavat
ja toodi Iisraeli Julgeolekuagentuuri ülekuulamisele.
Täna hommikul tegutsesid julgeolekujõud Jenini laagris,
et vahistada kaht isikut,
keda kahtlustatakse osaluses mitmes viimatises tulistamisrünnakus.
ISA luureinfo põhjal suundusid Piiripolitsei Yamasi üksuse liikmed
koos IDF sõduritega kahtlustatavaid vahistama.
Pärast tagaotsitavate asukoha sisse piiramist
plahvatas lõhkekeha ja mehed avasid iisraellaste pihta tule.
Julgeolekuväelased avasid vastutule vastavalt lahingutegevusreegleile
ja mõlemad kahtlustatavad said surma.
Samal ajal avasid relvastatud terroristid erinevatest suundadest tule
Iisraeli sõjaväelaste pihta, kes vastasid samaga.
Hukkus veel vähemalt kolm terroristi ja mitmed teised olevat viga saanud.
Iisraeli sõdurite seas õnneks keegi viga ei saanud.
Tasub mainida, et üks kahtlustatavaid oli Rahman Hazam,
selle terroristi vend, kes mõrvas kolm Iisraeli tsiviilelanikku
tänavu varem Tel Avivis Dizengoffi tänaval toimunud tulistamisrünnakus.
Samal ajal kui Iisrael jätkab visa sõda terrorismi vastu,
püütakse ka kaitsta süütute palestiinlaste vabadusi.
Hoolimata kõrgendatud valmisolekust
andis Iisraeli Kaitseministeerium korralduse
avada eile keskööl piiripunktid Läänekaldal ja Gaza sektori piiril,
mis olid suletud juudi uue aasta püha Rosh HaShana tõttu.
Mainitud territooriumid jäävad avatuks,
sõltuvalt tulevastest operatiivkaalutlustest,
Yom Kippuri ehk Lunastuspäeva eelõhtuni.
Araabia Ühendemiraatide välisminister šeik Abdullah bin Zayed al Nahyan
vestles eile telefonitsi peaminister Yair Lapidiga
ja kiitis Iisraeli juhi kõnet ÜRO Peaassambleel,
kus too rõhutas rahu tähtsust regiooni rahvastele
ja et kokkulepe, mis põhineb kahel riigil kahele rahvale,
on Iisraeli jaoks õige tee.
Abu Dhabi esidiplomaat toonitas veel,
et AÜE ja Iisraeli edu tõhusate ja stabiilsete suhete ehitamisel
lähtus rahu viljast ja koostöötamise võimest
õitsva tuleviku nimel tulevastele põlvedele.
Telefonivestluse eel avaldas
Londonis baseeruv uudistetoimetus Reuters eksklusiivraporti,
tsiteerides kaht allikat, kes tunnistasid,
et Iisrael on nõustunud müüma AÜE-le
Iron Dome'i õhutõrjesüsteeme.
Oodatav tehing tõhustab oluliselt AÜE õhukaitset pärast seda,
kui Abu Dhabi on juba saanud Iisraeli päritolu püüdurrakette
ja droone peatada suutvaid elektroonilise sõjapidamise süsteeme.
Kuigi Iisraeli ja AÜE vastavad ametid
ei vastanud koheselt meie kommentaaripalvele,
on mõlema riigi kaitseaparaadid tihti avalikult rääkinud
Abrahami lepingute kasutegureist, sh õhukaitse valdkonnas.
Samal ajal kui AÜE püüab elimineerida
Iraani droonirünnakute ohtu,
näivad Vene väed kasutavat Iraani droonisüsteeme Ukrainas.
Meie hinnangul kasutavad venelased Iraani droone,
millest oleme varem rääkinud, mis toimetati Venemaale,
ja meie arvates kasutavad nad neid nüüd Ukrainas.
Nende efektiivsuse mõttes
ei taha ma siit poodiumilt esitada hinnangut lahingukaotuste kohta
või süveneda konkreetsesse luureinfosse, vaid öelda ainult,
et oleme näinud nende droonide kasutamist.
Oleme näinud ka raporteid, et ukrainlased on neid alla lasknud.
Ma ei maini konkreetseid arve,
kuid meie hinnangul on need usaldusväärsed.
Iraani rünnakudroonide kasutamine Ukrainas on vihastanud Kiievi võime,
kes alandasid vastuseks suhete taset Teheraniga
ja saatsid riigist välja Iraani suursaadiku.
Iraani kodanikud aga tulvavad tänavaile,
nõudes ajatolla režiimi lõppu.
ÜRO Inimõigusvoliniku teatel, kes jälgib arenguid Iraanis
on ajatolla režiimi julgeolekujõud
kasutanud protestide mahasurumiseks brutaalset jõudu.
Oleme ÜRO Inimõigusbüroos mures
Iraani julgeolekujõudude vägivaldse vastuse pärast
protestidele Iraanis, ja piirangute pärast side vallas,
mis mõjutavad laua- ja mobiiltelefonide,
interneti ja sotsiaalmeediaplatvormide kasutamist.
Juba 11 päeva on tuhanded tulnud valitsusvastastele meeleavaldustele.
Julgeolekujõud on vastanud kohati elava püssitulega.
Seoses piirangutega side vallas
on raske välja selgitada hukkunute ja vahistamiste täpset arvu.
24.09 teatas meedia, et tapetud on 41 inimest.
Olukorda jälgivad valitsusvälised organisatsioonid
on teatanud suurematest arvudest, sh hukkunud naistest ja lastest
ja sadadest vigastatutest 11 provintsis.
Kui Iraanist lähtuvate raportite teatel
on tõsiseid häireid internetiühenduses, otsustasid Lääne valitsused,
sh USA, eemaldada sanktsioonidega seotud takistused
ja võimaldada erafirmadel vahendada internetiühendust
kogu Iraani territooriumil.
Selgitan mõningaid aktsioone, mida oleme teinud interneti suhtes.
21.09 blokeeris Iraani valitsus internetiühenduse
enamikule oma 80 miljonist kodanikust,
kui vaprad iraanlased Mahsa Amini surma protestides tänavaile tulid.
USA tegutseb vaba info liikumise toetuseks Iraani naistele,
vabandust Iraani rahvale, laiemalt.
23.09, möödunud reedel,
väljastas rahandusministeerium uuendatud üldlitsentsi,
mis suurendab toetust internetivabadusele Iraanis
ja lubab tehnoloogiafirmadel pakkuda Iraani rahvale lisavõimalusi
turvaliste välisplatvormide ja teenuste juurde.
Nende muudatustega aitame iraanlastel pääseda vahendite juurde,
mis on paremini varustatud vastama Iraani valitsuse katsetele
jälgida ja tsentseerida, ning tsenseerida ka neid.
Valge Maja pressisekretär toonitas lisaks Washingtoni kõikumatut toetust
Iraani kodanikele.
Türgis hoiatas president Recep Tayyip Erdogan taas Kreekat
seoses väidetavate soomuküksuste saatmisega
Kreeka Lesbose ja Samose saartele,
nimetades Kreeka käiku varjatud okupatsiooniks.
Teame väga hästi nende kavatsusi, kes õhutasid Kreekat meid ründama.
Me ei tee kompromisse oma riigi kaitsmisel maal, meres ja õhus.
Kuid me ei kaota julgust räpaste stsenaariumide pärast,
mis püüavad häirida meie aega, energiat ja tähelepanu.
Lääne-Traakiasse ja saartele kuhjatud relvad
pole meie meelest loogilised.
Kuna meie võim käib neist kaugelt üle,
kuid meenutame teile,
et see tähendab selle riigi poolt varjatud okupeerimist.
Türgi juht väitis,
et Ankara pole huvitatud olukorra eskaleerimisest oma Lääne naabriga,
naeruvääristades samas Kreeka ootusi Lääne garantiide suhtes.
Kas arvate, et USA ja Euroopa toetus päästab teid?
Ei päästa.
Teie rattad töötavad tühikäigul, ei midagi muud.
Vastuseks Türgi juhi retoorikale,
õhutas EL välis- ja julgeolekupoliitika pressiesindaja Peter Stano Anakarat
pingeid leevendama.
Kui mainida Türgi tegevuse ja retoorika teemat,
võin vaid korrata EL solidaarsust Kreekaga.
Kreeka on EL liikmesriik ning EL ja selle liikmesriigid
on formuleerinud selgelt mitu Euronõukogu järeldust:
Türgilt oodatakse deeskaleerimist,
tegelemist konstruktiivse deeskaleerimisega,
et edendada mõlemapoolselt kasulikku konstruktiivset koostööd
mitte üksnes Kreeka, vaid ka EL-iga tervikuna.
Ootame, et Türgi lõpetaks retoorika, ähvardava retoorika ja sammud,
mis ei aita kaasa deeskaleerimisele.
On ülimalt tähtis, ja tähtis ootus EL-i ja selle liikmesriikide poolt,
et Türgi respekteeriks EL liikmesriikide suveräänsust
ja tegeleks kõigi lahtiste küsimuste lahendamisega
heanaaberlike suhete vaimus
ja respekteerides täielikult rahvusvahelist õigust.
Aitäh, et vaatasite TV7 Iisraeli Uudiseid!
TV7 Iisrael on annetuspõhine teenistus.
Kui meie saated teid õnnistavad, kaaluge nende rahalist toetamist.
See aitab jätkata meie tegevust.
Julgustan ka palvetama tagakiusatud vendade-õdede eest maailmas
ning paluma rahu ja päästet Jeruusalemmale ja Iisraelile.
Olen Jonathan Hessen. Õnnistatud õhtut! Homseni!
Tõlge: Monika Jaaguri